‘Rassisme’ woed te midde van Knysna-ramp en Kaap-stormFoto: Koos Britz/WVS Wildfires/Twitter Die burgerregte-organisasie AfriForum het Vrydag verskeie “rassistiese plasings” veroordeel wat op sosiale media gemaak is te midde van die natuurrampe in die Wes-Kaap en spesifiek Knysna. “Die sentimente wat so openlik in dié sosialemediaplasings uitgespreek word, is uiters kommerwekkend en ons sal die Suid-Afrikaanse Menseregtekommissie (SAMRK) versoek om ’n onmiddellike ondersoek daarna te doen. Daarbenewens sal ons ook dié plasings in die massa- haatspraakklag insluit wat AfriForum binnekort by die polisie gaan lê,” het Guido Urlings, veldtogbeampte by AfriForum, gesê. Urlings het gesê sou die polisie- en SAMRK-klagtes geen oplossing oplewer nie, AfriForum ook die moontlikheid sal oorweeg om siviele litigasie in te stel teen die persone wat vir dié “gevoellose plasings” verantwoordelik is. AfriForum het skermskote van die volgende stellings op sosiale media ontvang: Mathandazo Wabo Lova (@JabulaniKhesa) Dear White People What’s happening with #KnysnaFire is called #Vutha and only black people can save you from it, just bring the land back. Savagéé (@KeNegroAkere) I actually smiled when I saw that Knysna is going thru it all, ‘cause we all know what the majority of the population is there [emoji] Mlunguza Mthembu Luxolo Pray this great #capestorm is here to take white people away to Europe. #WantOurLand Black_X (@XMhehlomakulu) Dear Jesus please let the storm take a few white people, I’m kidding [emoji] not a few [emojis] #capestorm You (@IsaacKgafela) Europeans are finally evacuating izwe lethu? #KnysnaFire Busisiwe Seabe (@Ms_BSeabe) If only the #KnysnaFire targeted specific people only… we can only dream right! “Ons wil dié persone en gemeenskappe aanmoedig om bymekaar te kom en die nodige hulp aan almal te voorsien wat deur dié rampe geraak word, eerder as om rassistiese kommentaar te lewer.” AfriForum moedig lede van die publiek aan wat soortgelyke plasings van rassisme of haatspraak op sosiale media teëkom om skermgrepe daarvan aan [email protected] te stuur.